mary-demographics


 * Demografiýa**

Günorta-gündogar ykdysady raýony ilatyň sany boýunça iň uly ykdysady raýonlaryň biridir. Bu raýonda ýurfumyzyň ilatynyň ¼ golaýy ýaşaýar. Geçen 70 ýylda, ýagny, 1926-njy ýyldan 1996-njy ýyla çenli bu ýerde ilatyň sany 4,5 esse artdy. 1926-njy ýylda ykdysady raýonlaryň çäklerinde 242 müň adam ýaşan bolsa, onda 1999-njy ýylyň başynda ilatyň sany 1 mln. 147 müň adama çenli köpeldi. Ilat, esasan, tebigy köpelişiniň hasabyna artýar. Ilatyň tebigy köpelişi ýylda ortaça 20,7 promilla barabadyr. (1997 ý).

Günorta-gündogar ykdysady raýon köp milletli ykdysady raýondyr. 1995-nji ýylyň ilat ýazuwynyň maglumatlaryna laýyklykda umumy ilatyň 85,4 %-i türkmenler, 4,3 %-i ruslar, 3,5 %-i buluçlar, 1,4 %-i gazaklardyr. Bu ykdysady raýonda ýokardaky görkezilenlerden başga-da, azerbaýjanlar, tatarlar, ermenler, özbekler, parslar, ukrainler, kürtler, uýgurlar, nemesler we beýleki halkar ýaşaýarrlar. Ilatyň köp bölegi 74 %-i oba ýerlerinde ýaşaýar. Şäher ilaty 26 %. Ykdysady raýonyň paýyna Türkmenistanda öndürilýan jemgyýetçilik önüminiň 30 %-i düşýar. -- //Batyrow A, Oraýew N.// //Türkmenistanyň durmuş-ykdysady geografiýasy. Orta mekdepleriň 8-nji klasy synag okuw kitaby. – A.: Magaryf, 2000//